Tolong jelaskan mengenai Wolfsburg dari Edin Džeko dalam bahasa jawa

Sawisé pindah ing Wolfsburg, Džeko langsung gawé penampilan sing apik kanthi nyétak lima gol saka 11 tetandhingan. Panjenegané karan déning Sportal minangka penyerang paling apik ing paruh awal Bundesliga mangsa 2007-08. Ing akir mangsa kapisané ing Jerman, Džeko nyétak 8 gol lan 7 assist. Nanging Wolfsburg ing posisi lima klasemen akir, lolos kualifikasi Liga Éropah UEFA mangsa 2008–09.

Sawisé Wolfsburg ngrekrut salah sijining juru main Bosnia-Herzegovina. liyané, Zvjezdan Misimović, mainé Džeko mundhak ing mangsa kaloro. Nyédaki tutup mangsa ing Mèi 2009, Džeko nyétak hattrick nalika nglawan TSG 1899 Hoffenheim] lan nyétak hat-trick manèh ing gawang Hannover 96 2 minggu salanjuté. Wolfsburg akhiré éntuk gelar Bundesliga sing kapisan. Džeko nyétak total 26 gol lan 10 assists ing liga saka 32 tetandhingan. Ing panggon kaloro top scorer Bundesliga, ing ngisor kanca saklubé, Grafite. Kaloroné dadi duet penyerang paling sukses ing sajarah Bundesliga.

Ing Piala DFB, panjenengané nyétak énem gol saka rong tetandhingan. Panjenengané uga nyétak 4 gol lan 2 assist saka 8 tetandhingan ing Liga Éropah UEFA. Amarga penampilané mau, panjenengané dinobataké minangka Pemain Paling Apik Tahunan Bundesliga. Sanadyan éntul tawaran apik saka AC Milan, Džeko tetep milih ing Wolfsbur lan nambah kontrak tekan Juni 2013.

Panjenengané nyétak gol sing kapisan ing ajang Liga Champions UEFA ing wulan September 2009, nalika kalah 2-1 nglawan Manchester United ing Old Trafford. Panjenengané dadi salah sijining saka 30 juru main sing lumebu nominasi Ballon d'Or 2009 lan dadi top scorer Bundesliga ing mangsa 2009–10 kanthi nyétak 22 gol.